בניהו ברונר

הרב בניהו ברונר (נולד בתשכ"א, 1961) הוא נשיא ישיבת ההסדר צפת, אב בית דין לממונות ולגיור, דוקטור למקרא, ראש בית המדרש לבנים והמדרשה לבנות במכללה אקדמית צפת. ראש בית ההוראה של ארגון רבני 'צוהר', שימש בעבר כראש מיזם הנישואין של הארגון. שימש כשנה כראש מערך הגיור.

==ביוגרפיה==
נולד לזאב ונעמי.<ref>[https://www.ravdori.co.il/stories/סיפורו-של-זאב-ברונר-איש-משפחה-ומחנך/ סיפורו של זאב ברונר – איש משפחה ומחנך], באתר "רב דורי"</ref> למד בבית הספר נצח ישראל בפתח תקווה, בישיבת נחלים ולאחר מכן, בין השנים תשל"ז–תשמ"ה, בישיבת מרכז הרב אצל הרב אברהם אלקנה כהנא שפירא. נסמך לרבנות, לרבנות עיר ולדיינות על ידי הרב מרדכי אליהו ורבו הרב שפירא. שירת בצה"ל בחיל השריון. למד לדיינות מספר שנים בכולל אברכים בפסגות.

בעל תואר ראשון במדעי הרוח מהאוניברסיטה הפתוחה, תואר שני במקרא מאוניברסיטת חיפה ודוקטורט למקרא בפקולטה למדעי הרוח באוניברסיטת זו. את עבודת הדוקטורט עשה בנושא "עבדים וגרים בסקטור הארמון ובסקטור המקדש", בהנחיית פרופ' גרשון גליל.

=== פעילות ציבורית והרבצת תורה ===
בשנת תשמ"ט הגיע לצפת, והקים שם את הגרעין התורני. לאחר מכן, בשנת תשנ"ז, ייסד את ישיבת ההסדר בעיר, בה הוא מכהן כנשיא עד היום. 

התמנה גם כראש בית המדרש לבנים וכראש המדרשה לבנות במכללה האקדמית צפת. בעבר לימד במכללת שאנן ובמכללת אורות. כן לימד בחוג לטוענות רבניות באוניברסיטת בר-אילן ובמכללת אוהלו. שימש כמנחה ליהדות מטעם החמ"ד וכרב בתי הכנסת הלאומיים בקריית אתא.

כתב טור קבוע בעלון 'מגד ירחים' בהוצאת בית הרב קוק ופרסם מאמרים בכתב העת צהר. עד שנת תשס"ח השיב למאות תשובות באתר כיפה. 

=== בתי דין לממונות ולגיור ===
הרב ברונר עומד בראש בית הדין לענייני ממונות 'גזית' בעיר צפת וכן אב בית דין לגיור בעיר חיפה. שימש במשך כשנתיים כראש כולל דיינות "כרמי משפט" ביישוב ענב. 

=== ראש מערך הגיור ===
בינואר 2022 הודיע שר הדתות מתן כהנא כי המליץ לראש הממשלה נפתלי בנט למנות את הרב ברונר לממלא מקום ראש מערך הגיור במשרד ראש הממשלה.<ref></ref> כעבור מספר ימים מונה הרב ברונר בידי ראש הממשלה לתפקיד.<ref></ref> הוא ניאות לתפקיד זה על רקע בקשתו של הרב חיים דרוקמן.<ref>; </ref> הוא המשיך בתפקידו גם תחת ראש הממשלה יאיר לפיד.<ref></ref> 

לאחר המינוי פורסם כי הרב הראשי לישראל, הרב דוד לאו, לא חותם על תעודות ההמרה של גיורים עליהן חתום הרב ברונר, ובוחן כל אחת ואחת מהן בפני עצמה. כתוצאה מכך נצטברו מאות תיקי גיור על שולחנו של הרב הראשי.<ref></ref> כשנשאל על הנושא השיב הרב לאו כי הרב ברונר "מנסה לשנות כללים ולקבוע דברים", זאת בניגוד לקודמו בראשות מערך הגיור, הרב משה ולר, שהיה לדברי הרב לאו "דיין ירא שמים תלמיד חכם".<ref></ref> 

בינואר 2023 פקעה כהונתו של הרב ברונר כממלא מקום ראש מערך הגיור.<ref></ref>

==הקמת הגרעין התורני בצפת==

מטרתו העיקרית הייתה כדי לחזק את צפת והגליל בתחומי חברה וחינוך. בעקבותיו הגיעו לצפת והאזור מאות משפחות ויחידים במהלך השנים, כשחלק נכבד מהם נשאר להכות שורשים במקום. רוב חברי הגרעין שהקים השתלבו במערכות החינוך הציוניות דתיות והשפיעו על רמתן ואיכותן. 

כיום משתייכות לגרעין מעל מאה משפחות, כשהגרעין הצעיר מונה כ-40 משפחות מתוכן. הגרעין מסייע לחברי הקהילה במציאת תעסוקה, בפעילויות תרבותיות וחברתיות ומארגן שלל פרויקטים בעיר לרווחת התושבים. במהלך השנים הקים הגרעין התורני ישיבת הסדר, מדרשה לבנות, מרכז סיור והדרכה 'רוח צפת'.

==משפחה==
נשוי לאתי לבית גרטנברג, יועצת חינוכית, מורה בתיכון לבנות של רשת אמי"ת בצפת ומטפלת בשיטות שונות כגון קואוצ'ינג. אב לשמונה וסב ל-11.

==קישורים חיצוניים==
* 
* [http://www.zefat.ac.il/?categoryid=507&articleid=501 ביוגרפיה קצרה] באתר מכללת צפת
* [http://www.yeshiva.org.il/midrash/?orderby=313 שיעורים ומאמרים] מתוך אתר ישיבה
* [http://www.tsfat.org.il/Docs/Articles/?iCategoryID=&iSubCategoryID=&iArticleType=&iAuthor=7&SearchTextArticle= שיעורים באתר הגרעין התורני]
* [https://asif.co.il/files_author/%D7%94%D7%A8%D7%91-%D7%91%D7%A0%D7%99%D7%94%D7%95-%D7%91%D7%A8%D7%95%D7%A0%D7%A8/ מאמרי הרב בניהו ברונר] בספריית אסיף
*
* 
* 

=== ממאמריו ===
* [http://lamikdash.blogspot.co.il/2009/05/blog-post_05.html מי יבנה את בית המקדש]
* [http://www.tzohar.org.il/?p=1725 בין אמונה למדע]
* [http://www.tzohar.org.il/?p=4822 ואהבת לרעך כמוך בפרשת קדושים]
*
* [http://www.ygolan.org/play.php?les=919 אתגר הנישואים בדורנו, מתוך אתר ישיבת הגולן] .
* [http://www.dintora.org/writer/15 פסקי דין של הרב בניהו ברונר בבית דין לממונות בצפת]
* [https://musaf-shabbat.com/2015/06/19/שאלה-הלכתית-ולאומית-בניהו-ברונר/ שאלה הלכתית ולאומית] מתוך העיתון מקור ראשון

==הערות שוליים==

קטגוריה:רבני הציונות הדתית בישראל
קטגוריה:בוגרי בית הספר נצח ישראל (פתח תקווה)
קטגוריה:בוגרי ישיבת נחלים
קטגוריה:בוגרי ישיבת מרכז הרב
קטגוריה:בוגרי מכון בני דוד פסגות
קטגוריה:תלמידי הרב אברהם אלקנה שפירא
קטגוריה:בוגרי האוניברסיטה הפתוחה
קטגוריה:בעלי תואר דוקטור מאוניברסיטת חיפה
קטגוריה:צפת: רבנים
קטגוריה:סגל המכללה האקדמית צפת
קטגוריה:דייני רשת ארץ חמדה גזית
קטגוריה:ישראלים שנולדו ב-1951